Carmen García Amo

Carmen García Amo, nada en Torrecilla de la Orden (Valladolid)  o 11 de xuño de 1905 e finada en Madrid en 1995,Pintos (2016) foi unha química e farmacéutica.

 Traxectoria 
Estudou Química na Universidade de Santiago de Compostela e licenciouse en 1927. Trasladouse a Madrid e ingresou no Laboratorio de Investigaciones Físicas,  e asistiu ás clases prácticas de Química-Física, Electroquímica e Electroanálise baixo a dirección de Enrique Moles. Despois traballou  na Sección de Electroquímica, dirixida por Julio  Guzmán, con quen traballou até 1932 na busca de metais baratos para substituír o platino en electroanálise, e onde coincidirá con María Patrocinio Armesto. Neste tempo tamén impartiu clases na Residencia de Señoritas. 

Tras a guerra civil foi depurada como docente até 1942,  ano no que obtivo a licenciatura de Farmacia. En 1949 comezou a tese doutoral no Departamento de Bioquímica da Facultade de Farmacia de Madrid, baixo a dirección de Ángel Santos Ruiz con quen iniciou  unha liña de investigación sobre estudos metabólicos do zinc. Foi responsable da sección de radioactividade do Instituto Español de Fisiología y Bioquímica do CSIC.

Foi  socia da SEFQ desde 1929, e da Sociedad Española de Bioquímica (hoxe  Sociedad Española de Bioquímica y Biología Molecular SEBBM).

 Notas 

 Véxase tamén 

 Bibliografía 

 Pintos, Xoana (2016): "As mulleres nos estudos experimentais na Universidade de Santiago: 1910-1960". Tese de doutoramento. Universidade de Santiago de Compostela.
Pintos Barral, Xoana (2021). Tiven a chave, a bicicleta e os catro libros. Editorial Galaxia.

 Ligazóns externas 

 Carmen García Amo no Dicionario Biográfico da RAH

Categoría:Alumnos da Universidade de Santiago de Compostela
Categoría:Científicos de España
Categoría:Nados en Valladolid
Categoría:Nados en 1905
Categoría:Finados en 1995